
                 06.03.2013. a nr…..

Projekteerimistingimuste kinnitamine
(A. Puškini tn 10 mitteeluruumi M6 administratiivruumiks rekonstrueerimine ning 

Narva Linnavalitsuse 25.07.2012. a korralduse nr 701-k kehtetuks tunnistamine)

	1. ASJAOLUD JA MENETLUSE KÄIK




20.02.2013. a taotles OÜ KV ESTATE,  registrikood 10926038, asukoht Kreutzwaldi 4, Tallinn, mille esindajana tegutseb volitatud isik Maria Mokrjakova,  Narva Linnavalitsuse Arhitektuuri- ja Linnaplaneerimise Ametilt projekteerimistingimusi A. Puškini tn 10 mitteeluruumi M6 administratiivruumiks rekonstrueerimiseks. Kavandatakse ka trepikoja siseseina ukseava ehitamist.
Maria Mokrjakova taotles ka Narva Linnavalitsuse 25.07.2012. a korralduse nr 701-k “Projekteerimistingimuste määramine (A. Puškini tn 10 – M6 mitteeluruumi tööstuskaupade kaupluseks rekonstrueerimine)” kehtetuks tunnistamist seoses oma lähteülesande muutmise ning uute projekteerimistingimuste taotlemisega.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Haldusmenetluse seaduse § 68 lõike 1 kohaselt isikul on õigus taotleda haldusakti kehtetuks tunnistamist üksnes juhul, kui ta võib taotleda käesoleva seaduse § 44 alusel haldusmenetluse uuendamist.

2.3    Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
2.4    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Kinnitada projekteerimistingimused A. Puškini tn 10 mitteeluruumi M6 administratiivruumiks rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: M6 üldpind: 67,1 m2. 

	3.1.2  Projekteerimistingimuste koostamise aluseks on projekteerimistingimuste 
          20.02.2013. a taotlus nr 1643/1-14, Ehitusseadus, Asjaõigusseadus, Korteriomandiseadus,

          Narva linna üldplaneering, Narva linna ehitusmäärus, Eestis kehtivad normatiivid, EPN, 
          Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on A. Puškini tn 10 mitteeluruumi M6 administratiivruumiks rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   -  Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri” või Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: sõltuvalt projekti staadiumist); 

-  Eesti Standard EVS 811:2012 „Hoone ehitusprojekt”;

-  Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Narva linna ehitusmäärus jne.
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Projekt peab olema heaks kiidetud kõigil ehitusseadusega ettenähtud juhtudel.

3.3.4 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.5 Esitada projekti nimetus: „A. Puškini tn 10 mitteeluruumi M6 administratiivruumiks rekonstrueerimine“.

3.3.6 Enne projekteerimise algust tuleb läbi viia rekonstrueeritavate ruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.3.7 Enne projekteerimise algust tuleb läbi viia tehniline ekspertiis rekonstrueeritava hooneosa tarindite ümberehitamise või demonteerimise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine või demonteerimine on lubatav või mitte. Kas nõutakse avade tugevdamist või mitte? Ekspertiisi tekstiosast ja joonistest peab olema üheselt mõistetav, kus asuvad kandvad ja mittekandvad tarindid. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus) ning lubatavate avade mõõtmed. Määratleda tarindite ümberehitamise või demonteerimise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada lihtsustatud joonised/skeemid „Vahelae elementide paiknemine ja toetumine seintele” ning „Demonteerimisplaan”. Plaanil näidata eraldi tingmärkidega kandvad ja mittekandvad tarindid.

3.3.8 Nõuded tehnilisele ekspertiisile: vastavalt Majandus- ja kommunikatsiooniministri 20.02.2012. a määrusele nr 15 „Ehitise ekspertiisi tegemise kord”.

3.3.9 Esitada ehitusprojekti sõltumatu ekspertiis (Ehitusseadus § 21).
3.3.10 Nõuded ehitusprojekti ekspertiisile: vastavalt Majandus- ja kommunikatsiooniministri 20.02.2012. a määrusele nr 16 „Ehitusprojekti ekspertiisi tegemise kord”.

3.3.11 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.

3.3.12 Asendiplaan esitada mõõtkavas 1:500 krundi tõese geodeetilise mõõdistuse alusel. 

3.3.13 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.3.14 Rekonstrueeritava hooneosa vaated esitada mõõtkavas 1:100. Vaadetel näidata projekteeritava ala piirid, viited, vaadete tähistused, välisavatäidete värvitoonid, ventilatsiooniavad jne. 

3.3.15 Projekti koosseisus esitada lisaks avade täitmise plaan, avatäidete spetsifikatsioon, rekonstrueeritavate vahelagede spetsifikatsioon koos nende lõigetega, uute ja-/või rekonstrueeritavate seinte spetsifikatsioon koos nende lõigetega, seadmete paigutuse plaan, siseruumide eksplikatsioon, evakuatsiooniskeem, rekonstrueeritava hooneosa püstlõige, siseviimistluse tabel. 

3.3.16 Joonistel näidata projekteeritava ala piirid (sh spetsifikatsioonis toodud vahelagede lõigetel).
3.3.17 Insener-tehnilised osad esitada Eesti Standartidega ettenähtud mahus.

3.3.18 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena. Projekti tellija lähteülesandes märkida ka tellija valitud projekti staadium.
3.3.19 Ehitusprojekti lisadena esitada eelneva ehitusprojekti joonised või Riigiarhiivi Rakvere osakonnas asuvad inventeerimisjoonised (korruste plaanid, hoone püstlõige), millised kajastavad projekteerimiseelseid seaduslikul alusel rajatud konstruktsioone. Riigiarhiivi Rakvere osakonna koduleht: www.ra.ee/et/lviru-avaleht/.

3.3.20 Mitteeluruumi tehnilised näitajad esitada vastavalt Majandus- ja Kommunikatsiooniministri 24.12.2002. a kehtestatud  määrusele nr 69 „Ehitise tehniliste andmete loetelu“. Punktis „Muud oluliselt ehitist iseloomustavad andmed” esitada mitteeluruumi kasutamise otstarve, selle kood ja kasulik pind.
3.3.21 Mitteeluruumi kasutamise otstarve esitada vastavalt Majandus- ja kommunikatsiooniministri 04.12.2012. a määrusele nr 78 „Ehitise kasutamise otstarvete loetelu”. 

3.3.22 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt ja maaomanikelt.
3.3.23 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida A. Puškini tn 10 mitteeluruumi M6 administratiivruumiks rekonstrueerimine. 
3.4.2 Lubatud ei ole A. Puškini tänava poolse fassaadi oluline muutmine (nimelt eraldi sissepääsu ehitamine aknaava ukseavaks ümberehitamise arvel koos välistrepi väljaehitamisega, aknaavade kinnimüürimine/osaline kinnimüürimine), kuna eraldi sissepääsu ehitamine ja aknaavade kinnimüürimine rikub A. Puškini tn 10 hoone fassaadi ning välistrepi väljaehitamine ei taga kõnnitee normaalset kasutamist ja jalakäijate läbilaskevõimet (Narva linna ehitusmäärus §19).

3.4.3 Trepikoja siseseina ukseava ehitamine on lubatud tingimustel: täita projekteerimistingimuste punktid 3.3.9, 3.4.4, 3.5.3.

3.4.4 Hoone tarindite ümberehitamiseks (sh avade ehitamiseks), tarindite demonteerimiseks ning kandetarindite väljaehitamiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.7.

3.4.5 Vajadusel rekonstrueeritava hooneosa klaasimine, A. Puškini tänava poolse trepikoja välisukse vahetamine ning A. Puškini tänava poolse rekonstrueeritava hooneosa fassaadi välisviimistluse ja värvilahenduse muutmine: vastavalt AS ETP Grupp poolt koostatud „Narva linnas, Puškini tn 10 – M2, M9 mitteeluruumi ümberplaneerimine koos eraldi sissepääsude ehitamisega bürooruumide tarbeks“ ehitusprojekti vaadetele. Ehitusprojekt asub Narva Linnavalitsuse Arhitektuuri- ja Linnaplaneerimise Ameti arhiivis. Värvivaated asuvad ka kodulehel www.narvaplan.ee.

3.4.6 Vajadusel trepikoja välisukse esise platsi katte rekonstrueerimine. Näha ette kareda pealispinnaga kate.

3.4.7 Sisetehnosüsteemide rekonstrueerimise puhul tagada tehnokommunikatsioonide müra normtasemed. Esitada kaitsemeetmed müra vähendamiseks. Mitte kahjustada maja ühisomandis olevaid tehnosüsteeme. Plaanil näidata santehniliste seadmete asukohad. 

3.4.8 Ühisomandis olevate suitsu- ja ventilatsioonišahtide tarindite likvideerimine ning suitsu- ja ventilatsioonilõõride rikkumine ei ole lubatud. Plaanil näidata olemasolevate suitsu- ja ventilatsioonišahtide tarindite ning suitsu- ja ventilatsioonilõõride asukohad. Kamina ehitamise puhul esitada ettevalmistustööde teostamise ja kamina tüübi valiku soovitused, iseloomustavad kamina andmed, küttekolde kasutamise, korrashoiu ja hooldamise soovitused, küttekolde paigaldisjoonis ja tehnoloogiline skeem, suitsukanalite uuringu akt.
3.4.9 Kõrgendatud niiskusega ruumide projekteerimise puhul tagada pikaajaline kaitse niiskuse eest. Esitada antud ruumide püstlõiked. Esitada vahelagede ja seinte lõiked. Esitada kaitsemeetmed kondensaatvee ja hallituste vastu. Ventilatsioonilõõride puudumise puhul näha ette sundventilatsioon ning selle elektrivarustus. 

3.4.10 Parkimiskohad: lahendada A. Puškini tn 10 kinnistu piirides. Seletuskirjas esitada parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Esitada arvutuslik ja projekteeritav arv. 

3.4.11 Muud nõuded: vastavalt ekspertiisiotsustele, projekti tellija lähteülesandele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1    Ida-Eesti Päästekeskus.

3.5.2    Projekti tellija või tema seaduslik esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3). 
3.5.3    A. Puškini tn 10 kinnisasja kaasomanikud (kui rekonstrueerimine puudutab kinnisasja ühisomandisse kuuluvaid osasid, siis tuleb esitada kinnisasja kaasomanike enamuse otsus, kui sellele enamusele kuulub suurem osa ühises asjas, või korteriomanike häälteenamus (Ehitusseadus § 23 lõige 11, Asjaõigusseadus § 72)).

3.5.4    Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Tunnistada kehtetuks Narva Linnavalitsuse 25.07.2012. a korraldus nr 701-k “Projekteerimistingimuste määramine (A. Puškini tn 10 – M6 mitteeluruumi tööstuskaupade kaupluseks rekonstrueerimine)”.
4.2    Käesolevad projekteerimistingimused on kehtivad kuni 05.03.2015. a.
4.3    Käesolev korraldus jõustub alates teatavakstegemisest.
4.4    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

